JUMAL KÕNELEB
Tere jälle!
Kas muretsed tuleviku pärast?
Viimasel ajal on valitsuse tasemelgi
tõusnud mureküsimused Soome riigi käekäigu osas.
Kuni Kristus on meie sees ja meie oleme Kristuses,
käib meie käsi hästi.
Oleme mitmes osas rääkinud Jumala õnnistusest,
mis algselt oli Aadama ja Eeva kohal.
See on nüüd pärandunud meile.
Piibel ütleb otse, et Kristus on lunastanud meid needuse alt.
Tema lunastustöö kaudu oleme pärinud Aabrahami õnnistuse.
See on kirjutatud kirjas galaatlastele 3:13-14.
Kui seda esimest korda lugesin,
mõtlesin, millisest õnnistusest ma olen õieti osa saanud.
Mõtlesin et pattulangemise tõttu
on see maailm neetud ja ma pean sellega maadlema
ning rühkima sellest terve elu läbi, olen ma siis usklik või mitte.
Jumal avas mulle Piibli ja näitas,
et Tema õnnistus on saanud minu omaks.
Oleme siin seletanud seda, kuidas see õnnistus mõjutas Noad
kui Jumal õnnistas tema elu samamoodi nagu Aadamat ja Eevat.
Peale teda õnnistas Jumal Aabrahami
ning me võime seda jada jätkata Iisaki ja Joosepiga.
Jumala õnnistus mõjutas imelisel viisil nende kõigi elusid.
See kandis neid läbi raskustest ja julgustas ning toetas neid,
tegi võimalikuks isegi võimatud olukorrad.
Viimati me peatusime Aabrahami juures.
Sul oli midagi lugeda Aabrahami vanaduspõlvest?
Siin on toredaid lugusid.
Esmalt, 1. Moosese 17. ptk
ütleb Jumal järgnevat: "Ma teen lepingu enese ja sinu vahel."
Minulgi on leping Jumalaga Kristuse ristitöö kaudu!
Võin seda pidada enda osaks.
Aabrahami õnnistus on Jeesuses Kristuses
saanud ka Joy omaks, samuti ka sinu puhul.
"Ma teen lepingu enese ja sinu vahel ja teen sind väga paljuks."
Aabrahami nimi oli sel ajal veel Aabram.
"Siis Aabram heitis silmili maha ja Jumal rääkis temaga, öeldes:
Vaata, mu leping sinuga on, et sina saad paljude rahvaste isaks.
Sinu nime ei hüüta siis enam Aabramiks,
vaid su nimi olgu Aabraham,
sest ma teen sind paljude rahvaste isaks!
Ma teen sind väga viljakaks
ja lasen sind rahvaiks saada, kuningadki põlvnevad sinust.
Ma teen lepingu enese ja sinu vahel, ja sinu soo vahel pärast sind."
Kas meid kutsutakse Aabrahami seemneks?
Meie oleme Aabrahami järeltulijad Kristuses.
Aabraham on minu esivanem, sest ma olen Kristuses.
Kas ma olen Kristuses Aabrahami sugulane? - Just.
"Ma teen lepingu enese ja sinu vahel ning sinu soo vahel pärast sind."
Joyga.
"igaveseks lepinguks sugupõlvedele."
See käib ka minu laste kohta ja minu lastelaste kohta.
Jumalal on leping minu laste ja minu lastelastega.
Vereleping.
Seda ei saa tühistada, kuna Kristus on juba surnud.
Seda ei saa tagasi võtta.
See on juba tehtud ega sõltu meie tegudest,
vaid üksnes selles, mida Kristus tegi ristil.
"igaveseks lepinguks sugupõlvedele,
et ma olen Jumalaks sinule ja su soole pärast sind.
Ja ma annan sinule ja su soole
pärast sind selle maa, kus sa võõrana elad,
kogu Kaananimaa, igaveseks omandiks.
Ja mina olen neile Jumalaks!" Ja Jumal ütles Aabrahamile:
"Ja sina pead mu lepingut pidama."
Pea seda meeles ja ela selle järgi, naudi seda ja usu sellesse!
Ela selles lepingus olles.
"sina ja su sugu pärast sind põlvest põlve."
Jumal muutis Aabrami nime Aabrahamiks.
See lisand selles tähendabki "paljude rahvaste isa".
Ta tegi seda siis, kui Aabrahamil ei olnud veel ühtegi last.
Ta oli vana ja polnud märkigi, et ta saaks kasvõi ühe järglase.
Juba sel ajal muutis Jumal Aabrami nime Aabrahamiks.
Ta andis selle lubaduse ja näitas Aabrahamile tähti, öeldes:
"Vaata neid tähti!
Alati kui lähed välja ja vaatad tähistaevast,
siis nii palju saab sul olema järglasi.
Kui vaatad liiva, siis nii palju saab sul olema järglasi."
Tal polnud ühtki last
ja see tõenäosus oli Aabrahami elus olematu.
Juba siis ütles Jumal seda.
Samamoodi tegutseb Ta ka nüüd.
Võime lugeda neid lubadusi, haarata nendest kinni,
kuigi meie elus ei pruugi kusagilt paista seda Jumala õnnistust.
Me haarame sellest kinni
ja võtame selle "ham" lõpu oma nime lisaks.
Minust saab paljude rahvaste ema.
See paljunemine, abi ja õnnistus on sama ka minu elus,
kuigi ma olen nii tavaline inimene.
Kui te vaid teaks, kui tavaline maamats ma olen.
Ometi võin võtta selle tõotuse
elada selles lepingus ja uskuda, et olen õnnistatud,
lähen edasi, paljunen ja minu elus juhtub midagi head.
Homme on parem kui täna.
Mul on plaan ja suund.
Ees ootab midagi head.
Aabrahami ja Saara olukord näis küll täiesti lootusetuna.
Nad olid võimetud saama last ja see oli füüsiliselt juba võimatu.
Just selles olukorras julgustas Jumal ikkagi
ning see ime sündis.
Oleme samuti Joyga läinud läbi rasketest olukordadest.
Just sellistest, milles tundub,
et oleme jõudnud Punase mere äärde,
vaenlane ajab taga ja võimatu on minna edasi.
Ometi Jumal alati avab tee.
Ka sina võid seda uskuda.
Olgu olukord kuitahes lootusetu, siis Jumala õnnistus on sinu kohal.
Ta avab tee sinna, kuhu teed ei paista olevat.
Kui vaatame seda nüüd edasi, siis Aabrahami õnnistus
pärandus sellele toredale lapsele, kes Aabrahamile sündis - Iisakile.
1. Moosese 25:11 loeme edasi sellest õnnistusest,
mis on pärandunud põlvkondade viisi edasi.
"Ja pärast Aabrahami surma õnnistas Jumal ta poega Iisakit.
Ja Iisak elas Lahhai-Roi kaevu juures."
Esimese asjana ei öelda Iisakist, et Jumal hoolitses või armastas.
Kasutatakse sõna õnnistus.
Jumal õnnistas Iisakit.
Imeline õnnistus, mis paneb ka võimatud olukorrad muutuma.
Õnnistus, mis on minu pere, sinu ning iga kristlase kohal.
See pärandus Iisakile ja on nüüd meie kõigi kohal.
See uskumatult suur vägi võib pöörata kõik olukorrad võiduks.
Need jutustused on talletatud, et me saaksime usku ja lootust.
Jumal on võimatute olukordade Jumal. - Aamen.
Tema teeb kõrbessegi tee.
Ta teab, et on olemas rada seal, kus keegi teine teed ei leia.
Jesaja 43:19 öeldakse nii:
"Vaata, mina teen hoopis uut: see juba tärkab, kas te ei märka?
Oleme seda Jumala õnnistust endale korduvalt rääkinud.
Las see olla uueks alguseks meie kõigi eludes.
"mina teen hoopis uut: see juba tärkab, kas te ei märka?
Ma teen kõrbessegi tee, tühjale maale jõed."
Kõrbe võiks võrrelda
kui läbipääsmatu metsaga, millest ei saa kuidagi läbi.
Ometi ütleb Issand, et Ta teeb tee just sinna.
Kõrbes ei kasva ju midagi, sest see on täiesti kuivanud.
Issand ütleb, et just kõrbesse teeb Ta jõed.
Pole vahet, kui meie elu paistabki džungli või kõrbena.
Issand ütleb, et just sinna teeb ta tee.
"Ma teen tühjale maale jõed.."
Nii ütleb Issand, kes tegi mere ja tee läbi suurte vete.
Halleluuja!
Aabrahami elus oli eri katsumusi.
Iisaki elu vaadates läks ka temaga samamoodi.
1. Moosese raamatus 26:1,
peale seda, kui Jumal õnnisas Iisakit, öeldakse:
"Aga maal oli nälg pärast seda eelmist nälga,
mis Aabrahami päevil oli olnud.
Ja Iisak läks vilistite kuninga Abimeleki juurde Gerarisse."
Iisak mõtles, nagu isagi,
et põgeneb näljahädas Egiptusesse, kus ikka on vilja.
Aga Issand ilmus talle ja ütles:
"Ära mine alla Egiptusesse! Jää maale, kuhu ma sind käsin!
Ela võõrana siin maal, ja ma olen sinuga ning õnnistan sind,
sest sinule ja sinu soole ma annan kõik need maad ning pean vannet,
mille ma olen vandunud su isale Aabrahamile."
Iisak oli minemas, Issand peatas ja ütles talle:
"Ära tee, nagu isa! Jää siia ja ma õnnistan sind!"
Usun, et on hea jääda paigale, kui Jumal seda ütleb.
Hea on minna, kuhu Jumal ütleb.
Seal paigas on õnnistus.
Kuulsin hiljuti ühest ärimehest, kes enne masuaega,
kui kursid olid korras ja turg õitses, oli sõlmimas üht lepingut,
kuid talle öeldi: "Ära seda lepingut mingil juhul sõlmi, sest see ei tasu."
Nii paistiski, et see tehing on tarbetu ja saab tülinaks.
Neil läks ilma selletagi hästi.
Tema käis aga ühes koguduses
ja seal sai prohveteeringu, et see leping tuleks sõlmida.
"Võta see pakkumine vastu!"
Ta palvetas ja tundis, et see on Jumala soovitus.
Peab nii tegema, kuigi asjatundjad ei soovita seda allkirjastada.
Ta kirjutas sellegipoolest alla.
Ajapikku kõik muud rahavood lakkasid selles firmas.
See leping kandis vilja
kogu masu ja kõigi raskete kuude ja aastate ajal.
Kuulsid seda hiljuti, täpsemalt eile.
Leping kannab seda peret pinnal just praegusel ajahetkel.
Jumala õnnistus pole ainult Vana või Uue Testamendi sündmus.
See toimib siiani.
Iisaki ajal oli näljahäda või teisisõnu masu.
Lootusetu olukord.
Mida me selles teeksime?
Toitu pole, põllud on saagita, või meie kontekstis pole töökohti.
Mida teha tööpuuduses?
Kas minna Egiptusesse?
Kas peaks minema Rootsi või Norra tööle?
Kui oled haiglaõde, siis tasub minna Norra.
Seal on tasuvat tööd.
Mida me siis teeme?
Midagi tuleb välja mõtelda?
Imeline, et Issand andis Iisakile juhised.
Kui Issand julgustab jääma või minema,
siis võib minna Kuopiosse või Turu linna õppima.
Kasvõi Norra tööle. - Just.
Oluline on, et Tema plaan on parim.
Ta tahab meid juhatada hea poole.
Minu meelest on lohutav, et Iisak lihtsalt läks.
Jumal aga ütles: "Jää ikka siia!"
Iisak ei jäänud tundideks mõtlema, vaid Jumal juhatas teda.
Kuula, mis siis juhtus.
Näha on, et kui Jumal ütles: "Jää siia, siis ma õnnistan sind!",
siis Jumal tõesti ka mõtles talle öeldut.
Järgmises peatükis loeme, et "Iisak külvas seal maal
ja sai sel aastal sajakordselt, sest Issand õnnistas teda."
Iisak külvas näljahäda ajal ehk viimased seemned.
Ta külvas ja sai sellel aastal sajakordse saagi.
Miks? Jumal õnnistas teda.
Lootusetus olukorras ta tegi Jumala öeldut
ja sai sajakordse saagi. - Näljahäda ajal!
Masu, töötuse ja raskuste keskel.
"Ja mees läks rikkaks, läks üha rikkamaks,
kuni ta oli läinud väga rikkaks.
Temal oli lamba- ja kitsekarju ja veisekarju ja palju peret,
nõnda et vilistid teda kadestasid."
Õnnistus oli nii suur,
et naabridki märkasid, et miskit on teoksil.
Kuidas saab nii hästi minna?
Miks sinu käsi käib nii hästi?
Nad said kadedaks.
Seda oli seega näha tema elus. - See paistis välja.
Lugu jätkub nii:
"Ja vilistid matsid kinni ja täitsid mullaga kõik kaevud,
mis tema isa sulased olid kaevanud tema isa Aabrahami päevil.
Ja Abimelek ütles Iisakile: "Mine ära meie juurest,
sest sa oled saanud meist palju vägevamaks!"
Selles olukorras võiks mõelda: "Siin täidetakse ju mu kaevud!
Nad on nii kadedad, et varastavad, mida olen saanud!"
Nende kuningas käsib mul lahkuda."
Iisak ei vihastanud ega sõdinud.
Ta ei hakanud vastu.
Mida me loeme?
"Siis Iisak läks sealt ära
ja lõi oma telgid üles Gerari orgu ning elas seal."
"Ja Iisak kaevas uuesti need veekaevud,
mis tema isa Aabrahami päevil olid kaevatud
ja mis vilistid pärast Aabrahami surma olid kinni matnud;
ja ta pani neile needsamad nimed, mis tema isa neile oli pannud.
Aga kui Iisaki sulased kaevasid orus ja leidsid seal voolava veega kaevu.."
Ta kaevas uuesti, läks mujale, kaevas uuesti ja leidis jälle vett.
Voolava veega kaev on allikas.
Põuast tekkinud näljahäda ajal!
Ajal, mil vihma pole leiab Iisak allika!
Ta teab, et ta ei pea muretsema selle üle,
et keegi kadedusest varastabki, sest Jumala õnnistus teeb rikkaks.
Ta ei pea kartma ja paigale jääma, sest siin on mu põld ja varandus.
Ta teab, et pole midagi viga, sest Jumal on temaga koos.
Samamoodi on Jumal sinuga.
Kui oled kaotanud just töökoha
või on juhtunud midagi muud halba, siis on Jumal ikkagi sinuga koos.
Sa ei pea kaotama lootust!
Seda ei tasu teha.
Tüli tekkis ka teiste karjastega.
Gerari karjased hakkasid vaidlema, öeldes: "Vesi on meie oma!"
Iisak läks jälle sealt ära.
Andis jälle järele.
Kas pole põhjust masenduda ning alla anda?
Kõigepealt näljahäda.
Issand ütleb: "Ära mine Norra, vaid jää siia!"
Kuigi siin pole üldse tööd saada, siis tal õnnestus külvamine hästi.
Tundub et kõik on hästi,
aga siis tulevad vilistid ja ajavad kaevud täis ja kõik on kehvasti.
Peale seda Gerari karjastega jama.
Iisak jätkab ja kaevab uue kaevu ning ka selle pärast tekib tüli.
Seejärel ta kolis jälle ning kaevas veel ühe kaevu.
Palju ta on neid juba kaevanud? - Kes seda teab.
Imekombel ta leiab vett.
Selle viimase üle ei tülitsetud ja Iisak ütles:
"Nüüd on Issand andnud meile avarust,
et võiksime siin maal olla viljakad."
Mind puudutab salm 24: "Ja Issand ilmutas ennast temale
selsamal ööl ning ütles: "Mina olen su isa Aabrahami Jumal.
Ära karda, sest ma olen sinuga ja õnnistan sind!
Ma teen su soo paljuks oma sulase Aabrahami pärast."
Jumal on hea.
Kui tundub, et konflikte tekib üksteise järel, nagu Iisaki puhul,
siis Jumal ilmus ja lohutas ning julgustas.
Minuga on seda juhtunud väga mitmel korral.
Jumal on andnud mulle suuri nägemusi ja lubadusi,
aga vahel tundub, et olukorrad räägivad hoopis teist keelt.
Väliselt näib kõik vastupidine.
Alati, kui lähen Tema juurde, siis Ta lohutab ja julgustab.
Sageli, kui olukord tundub täiesti võimatu,
siis kogudusse minnes jutlustab pastor just õigel teemal
või leian Piiblist kirjakoha, mis julgustab ja tõstab.
Jumal ongi selline.
Ta tahab tõsta ka sind just praegu, kui oled kasvõi surmavarjuorus.
Jumal tõstab alati, kui me seda vajame.
See lugu lõppeb toredasti.
Abimelek tuleb Iisaki juurde.
Sama kuningas, kes teda ära ajas.
Iisak on temast juba veidi tüdinud ja küsib: "Miks tulete minu juurde?
Te ju vihkate mind ja olete mind eneste juurest ära saatnud!"
Mis te siis nüüd tulete mu juurde?
Aga Abimelek oli midagi märganud.
Nemad vastasid:
"Me näeme selgesti, et Issand on sinuga."
Nad olid näinud, et seda meest ei saa alla suruda.
Ta kaevab kaeve
ja kui teda ka püüda takistada, siis see mees muudkui tõuseb,
kaevab ja kaevab ning leiab muudkui vett.
"Seepärast me ütleme: Olgu meie vahel vanne,
ja me teeme sinuga lepingu, et sa meile kurja ei tee,
nõnda nagu me sinusse ei ole puutunud.."
"Sina oled ju nüüd Issanda õnnistatu!”
Abimelek tunnistab, et kõik on näinud ja pannud tähele,
et Iisak on Issanda õnnistatu.
Nad ei ütle, et sa oled ilmselt väga tark või eriliselt andekas.
Kõik tema ümber näevad, et Jumal on temaga koos.
Nad on seal kõik kaevanud.
Neil on olnud asjatundlikud kaevurid, aga vett pole kusagilt leidnud.
Iisak leiab kogu aeg vett.
Ta elu tõestas, et Jumala õnnistus oli temaga.
Nad tegid lepingu ja peale seda samal päeval tulid Iisaki sulased
ning teatasid temale kaevust, mille nad olid kaevanud,
ja ütlesid temale: "Me leidsime vett."
See on ikka tore lugu!
Psalmis 112:7 öeldakse: "Ei ta karda õnnetuse sõnumit,
tema süda on kindel, ta loodab Issanda peale.
Tema süda on toetatud,
ta ei karda, kuni ta viimaks parastab oma vaenlasi.
Ta jagab välja rikkalikult ja annab vaestele;
tema õigus püsib ikka, tema sarv on kõrgel au sees."
Psalm 77:19: "Meres on sinu tee
ja su teerada suurtes vetes, aga su jälgi ei olnud tunda."
Teises tõlkes on see koht selline:
"Sinu tee kulges rada pidi, mida keegi ei teadnud seal olevat."
Issand teab, et rada on seal, kus kõik ütlevad, et teed ei ole.
Aamen. - Kas palvetame?
Jah. Tahan kuulutada ka sulle, et sa ei pea kartma halba sõnumit!
Tulgu õnnetusesõnum uudistest, sugulastelt, arstidelt või ülemuselt.
Sa ei pea kartma halba uudist!
Sinu süda olgu kindel, sest sa loodad Issanda peale.
Kui Issandale loodad, siis Piibel ütleb, et need,
kes Issandale loodavad, ei jää iialgi häbisse.
Tänu, Taevaisa, et julgustad täna meid kõiki!
Tänu, et puudutad igaüht ja tõstad pimedusest valgusesse.
Tänu, Issand, et meile kõigile on antud usuand ja Sa tõstad usu
ka nende sõnade kaudu nii, et igaüks saab lootust!
Muutugu see lootus usuks!
Issand kinnita igaühe usku nii, et kõigi süda võib olla kindel,
teades, Issand, et see kõik pöördub võiduks!
Tänu, Issand, et igaüks meist võib Iisaki kombel leida vett,
teada ja märgata, et Issand on minuga koos,
olgu näljahäda või mistahes olukord.
Tänu, Issand, et Sa ilmutad end ja näitad oma väge meie eludes!
Näitad meile, et Issand on tõesti meiega koos!
Tänu, Issand, et saan kuulutada, nagu Iisakile öeldi.
Kuulutan sinu ellu, et sina oled Issanda õnnistatu!
Sina oled Issanda õnnistatu ja Tema õnnistus on su elu kohal!
Ole siis õnnistatud! Aamen.
Iisak leidis vett seal, kus keegi teine ei leidnud.
Jumal tahab, et igaüks meist võiks olla tõeliseks õnnistuseks.
Mõnikord on õnnistus suur, teinekord taas väiksem.
Täna võid olla õnnistuseks väga lihtsal viisil.
Võid helistada annetustelefonile 9001777.
Piisab lihtsalt helistamisest
ja toetad sellega TV7 Eesti kanalit 7 euroga.
Väga lihtne võimalus.
Võid kasutada ka kontonumbreid, mida näed peagi ekraanil.
Andku Issand sulle jõudu olla õnnistuseks mitmel elualal,
sest Issand lubab seda teha.
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin